અગાઉથી નિધૉરીત કાર્યક્રમ મુજબ ઉપરાષ્ટ્રપતિ હામીદ અંસારી આજે બપોરે ૧૨:૪૦ કલાકે સાસણ નજીક ભાલછેલ ખાતે બનાવાયેલા હેલીપેડ ઉપર વાયુદળનાં ખાસ હેલીકોપ્ટરમાં આવી પહોંચ્યા હતા. અહીં ઉતરતાની સાથે જ રાજ્યના આરોગ્ય મંત્રી જયનારાયણ વ્યાસ, વનમંત્રી મંગુભાઇ પટેલ અને સાસણના સરપંચ લખમણભાઇ ધોળકીયા સહિતે તેઓને આવકાર્યા હતા. જ્યારે બાળાઓએ તેઓને કુમકુમ તિલક કરી સત્કાર્યા બાદ ઉપરાષ્ટ્રપતિ સીધા સાસણ ગીરનાં સિંહસદનમાં પહોંચ્યા હતા.